रिलायंस जियो ने लॉन्‍च किये 594 और 297 रुपये के नये प्लान
Jan 24 2019 4:49PM
By Digital Busniess Desk | Updated Date: Jan 24 2019 4:51PM
कोलकाता : रिलायंस जियो ने अपने जियोफोन ग्राहकों के लिए लंबी वैधता वाले दो नये प्लान लॉन्च किये हैं. जियो ने 594 रुपये और 297 रुपये के ये प्लान लंबी वैधता का रीचार्ज करवाने वाले ग्राहकों के लिए लॉन्च किये हैं. 594 और 297 रुपये के प्लान जियोफोन ग्राहकों के लिए ही हैं.
594 रुपये के प्लान की वैधता 168 दिनों की है और इसमें जियोफोन यूजर्स को अनलिमिटेड लोकल और एसटीडी कॉलिंग मिलता है. साथ ही अनलिमिटेड डेटा भी मिलता है. हालांकि, डेटा लिमिट 0.5 जीबी प्रतिदिन है. इस लिमिट के खत्म होने के बाद स्पीड 64 केबीपीएस पर आ जाती है. इसके साथ ही यूजर्स को जियो सूट एप्‍प और हर महीनें 300 एसएमएस भी मिलते हैं.
वहीं, दूसरे 297 रुपये के प्लान की वैधता 84 दिन है. इसमें भी जियोफोन यूजर्स को अनलिमिटेड लोकल और एसटीडी कॉलिंग मिलती है. साथ ही अनलिमिटेड डेटा भी मिलता है. इस प्लान में भी डेली डेटा लिमिट 0.5 जीबी है और लिमिट के खत्म होने के बाद स्पीड 64 केबीपीएस पर आ जाती है. इसमें भी सभी जियो एप्‍प का एक्सेस और हर महीने 300 एसएमएस मिलेंगे.
ये भी पढ़ें... APY के तहत गारंटेड न्यूनतम पेंशन 10,000 रुपये महीने जल्द ही देगी मोदी सरकार
इसके साथ ही जियो फोन यूजर्स के लिए 49, 99 और 153 रुपये के प्लान भी उपलब्‍ध हैं. इनमें क्रमश: 1 जीबी मासिक, 0.5 जीबी प्रतिदिन और 1.5 जीबी प्रतिदिन डेटा मिलता है. वहीं इन प्लान्स की वैधता 28 दिनों की है.
इनके साथ ही जियोफोन ग्राहकों को 600 से अधिक टीवी चैनल्स की फ्री सब्सक्रिप्शन, 700 से अधिक मूवीज, 4.50 करोड़ से अधिक गीत जियो सावन एप्प, जियो डिज्नी, डिज्नी चैनल की सुविधा भी मिलेगी.
Tags:#Reliance Jio#new plan#launch#594 rupees#297 rupees